hotchpotch/miracl-hf-unified huggingface dataset:
आबाजी सोनदेव
आबाजी सोनदेव प्रख्यात मराठा वीर और छत्रपति शिवाजी के सेनापति थे। इन्होंने अपनी सैनिक सूझबुझ और अनुभव से कई युद्धों में सफलता प्राप्त की। सन् १६४८ ई. में इन्होंने अचानक आक्रमण करके मुम्बई के थाना जिले के कल्याणनगर को मुसलमानों से छीन लिया था।
आबाजी सोनदेव हे छत्रपती शिवाजी महाराजांचे सरदार होते ... त्यांनी सांकशी हा किल्ला 1670 च्या सुमारास स्वराज्यात दाखल करून घेतला .कल्याण (ठाणे) येथे त्यांच्या देखरेखीखाली जहाजे बनवण्याच्या कार्यात सहभागी होते.शिवाजी राजे त्यांच्या या कार्यावर खूप खूष होते. आरमार उभं राहिलं पाहिजे असा विश्वास होता.
तुर्की वर्णमाला
तुर्की भाषा की आधुनिक वर्णमाला लैटिन वर्णमाला से व्युत्पन्न है। इसमें कुल 29 वर्ण हैं जिनमें से 7 वर्ण (Ç, Ğ, I, İ, Ö, Ş, तथा d Ü) मूल लैटिन वर्णों को परिवर्तित करके बनाए गये हैं। यह वर्णमाला आधुनिक तुर्की उच्चारण को काफी सीमा तक ठीक-ठीक निरूपित कर पाती है।
तुर्की वर्णमाला में निम्नलिखित वर्ण हैं:
इन 29 वर्णों में से 8 स्वर हैं : (A, E, I (बिना डॉट की आई), İ, O, Ö, U, Ü); शेष 21 वर्ण व्यंजन हैं। q, w, और x तुर्की लिपि में प्रयोग नहीं होते।
तुर्की लिपि अत्यन्त तर्कपूर्ण है तथा शब्दों का उच्चारण उनकी वर्तनी से पूरी तरह निर्धारित होता है।क्या होता है
प्रकाशिक यंत्र
प्रकाशिक यंत्र (optical instrument) किसी प्रकाश तरंगों का प्रसंस्करण करते हैं ताकि किसी छवि की गुणवत्ता बढ़ायी जा सके या प्रकाश तरंगों (फोटॉन) का विश्लेषण करते हैं ताकि उस तरंग के बहुत से वैशिष्ट्यों में से किसी एक का मान निकाला जा सके।
सी वी रामन पिल्लै
सी वी रामन पिल्लै (मलयालम :സി.വി. രാമന്‍പിള്ള ; १८५७-१९२१) मलयालम के महान उपन्यासकार, नाटककार तथा पत्रकार थे। उन्हें प्रायः 'सी वी' कहा जाता है। मलयालम में वे सबसे महान ऐतिहासिक उपन्यासकार हुए हैं। सी वी का जन्म तिरुवनंतपुरम् में हुआ था।
उनके उपन्यासों की पृष्ठभूमि १८वीं शताब्दी की घटनाओं की शृंखलाएँ हैं जिनके द्वारा तिरुवितांकूर राज्य का निर्माण एवं संस्थापन हुआ। "मार्तंड वर्मा" उपन्यास में रामनतपि और मार्तंडवर्मा के बीच उत्तराधिकारी के कलह की कहानी का वर्णन है। "धर्मराजा" उपन्यास कार्तिकतिरुनाल रामवर्मराज के शासनकाल की राजनीतिक एवं सैनिक घटनाओं के ऊपर आधारित है। "रामराजबहादुर" उपन्यास टीपू सुल्तान के तिरुवितांकूर पर किए गए आक्रमण की पृष्ठभूमि पर तैयार किया गया है। इन सभी उपन्यासों के कथानक विस्तृत हैं। केरल के इतिहास की गतिविधियों में उनकी अंतर्दृष्टि और सजीव पात्रों के चित्रण की योग्यता ने पाठकों के नेत्रों के समक्ष तत्कालीन घटनाओं का जीता-जागता चित्र उपस्थित कर दिया है। उनकी शैली में सरलता की कमी है। उन्होंने बहुत से व्यंगमय प्रहसन भी लिखे हैं।
एवर्टन एफसी
एवर्टन फुटबॉल क्लब लिवरपूल में स्थित एक अंग्रेजी फुटबॉल क्लब है। क्लब एक रिकॉर्ड 110 सत्रों के लिए शीर्ष प्रभाग में खेला है और लीग चैम्पियनशिप नौ बार जीती है।
1878 में स्थापित, एवर्टन 1888 में फुटबॉल लीग के संस्थापक सदस्यों में थे और 1890 में उनकी पहली लीग चैम्पियनशिप जीती। चार लीग खिताब और दो ​​एफए कप जीत के बाद, एवर्टन द्वितीय विश्व युद्ध के बाद की अवधि में गिरावट का अनुभव किया 1960 के दशक में एक पुनरुद्धार तक जब क्लब दो लीग चैंपियनशिप और एक एफए कप जीता। 1980 के मध्य दो लीग चैम्पियनशिप सफलताओं, एक एफए कप के साथ, सफलता के अपने सबसे हाल ही का दौर था।
एवर्टन उन्के पड़ोसी लिवरपूल के साथ एक लंबे समय से प्रतिद्वंद्विता है। क्लब 1892 के बाद से गुडिसन पार्क में खेलत है।
पारमिता
बौद्ध धर्म में 'परिपूर्णता' या कुछ गुणों का चरमोन्नयन की स्थिति को पारमिता या पारमी (पालि) कहा गया है। बौद्ध धर्म में इन गुणों का विकास पवित्रता की प्राप्ति, कर्म को पवित्र करने आदि के लिए की जाती है ताकि साधक अनावरुद्ध जीवन जीते हुए भी ज्ञान की प्राप्ति कर सके। 'पारमिता' शब्द 'परम्' से व्युत्पन्न है। दशभूमिकासूत्र में निम्नलिखित चार पारमिता भी गिनायी गयीं हैं-
बुनियाद (धारावाहिक)
बुनियाद एक टेलीविजन धारावाहिक था। यह मनोहर श्याम जोशी की पटकथा तथा रमेश सिप्पी द्वारा निर्देशित था, जो भारत के टेलिविजन जगत में शुरुआती समय 1986-87 में एक बहुप्रचलित धारावाहिक था।
यह धारावाहिक 1915 से 1970 के कालखण्ड में स्वतन्त्रता आंदोलन, विभाजन तथा विस्थापित होकर भारत आए परिवार की कठिनाईयों और धैर्य एवं साहस की कथा है। अप्रैल 2020 में दूरदर्शन पर इसका प्रसारण शुरू किया गया है।
प्रकीर्णन
प्रकीर्णन (Scattering) एक सामान्य भौतिक प्रक्रिया है जिसमें कोई विकिरण (जैसे प्रकाश, एक्स-किरण आदि) माध्यम के किसी स्थानीय अनियमितता के कारण अपने सरलरेखीय मार्ग से विचलित किया जाता है। कणों का भी प्रकीर्णन होता है। आकाश का नीला रंग एवं सूर्योदय व सूर्यास्त के सुर्य की लालिमा प्रकीर्णन के कारण ही होती हैं ।
प्रकीर्णन का अर्थ फैलना है। सबसे अधिक प्रकीर्णन , सबसे कम तरंगदैध्र्य वाले वर्ण का होता है। अतः जब सूरज की किरणें वायुमंडल में प्रवेश करती है तो वायुमंडल में उपस्थित सूक्ष्म कण नीले वर्ण (अन्य छोटी तरंगदैध्र्य वाले वर्ण)को सबसे अधिक प्रकीर्णित करते हैं ,जिस कारण हमें आकाश का रंग नीला दिखाई देता है।।
आईपैड 2
आईपैड 2 एप्पल इंक॰ द्वारा निर्मित दूसरी पीढ़ी का आईपैड है। इसका अनावरण एप्पल ने 2 मार्च 2011 को किया था। यह एप्पल के ड्युअल कोर ए5 प्रोसेसर द्वारा संचालित है। लिथियम-आयन बैटरी की बदौलत एक बार चार्ज करने पर 10 घंटे तक इसे प्रयोग किया जा सकता है।
रामन अनुसन्धान संस्थान
रामन अनुसन्धान संस्थान (Raman Research Institute (RRI)) भारत का एक प्रसिद्ध वैज्ञानिक अनुसंधान संस्थान है। यह बंगलुरु में स्थित है। इसकी स्थापना नोबेल पुरस्कार से सम्मानित भारतीय वैज्ञानिक चन्द्रशेखर वेंकट रामन ने की थी। यह संस्थान सी वी रामन के निजी शोध संस्थान के रूप में आरम्भ हुआ किन्तु आजकल यह भारत सरकार द्वारा वित्तपोषित है।
रामन अनुसंधान संस्थान अब एक स्वायत्त अनुसंधान संस्थान है, जो आधारभूत विज्ञान के अनुसंधान में कार्यरत / निरत है। भारत सरकार के विज्ञान एवं प्रौद्योगिकी विभाग से निधि प्राप्त करने हेतु सन् 1972 में, आर.आर.आई को सहायता प्राप्त स्वायत्त अनुसंधान के रूप में पुनर्गठित किया गया। इसके प्रशासन और प्रबंधन के लिए विनियमों और उपविधियों का एक निर्धारित किया गया। आज संस्थान में अनुसंधान के प्रमुख क्षेत्र हैं - खगोल विज्ञान एवं ताराभौतिकी, प्रकाश एवं पदार्थ भौतिकी, मृदु संघनित पदार्थ तथा सैद्धांतिक भौतिकी। अनुसंधान गतिविधियों में रसायन विज्ञान, द्रव स्फटिक, जैविक विज्ञान में भौतिकी और संकेत प्रक्रमण, प्रतिबिंबन एवं उपकरण-विन्यास सम्मिलित हैं।
भारतीय भौतिक विज्ञानी और नोबेल पुरस्कार विजेता सर सी वी रामन ने भारतीय विज्ञान संस्थान से सेवा-निवृत्ति के पश्चात अपने अध्ययन तथा आधारभूत अनुसंधान को जारी रखने के लिए सन् 1948 में रामन अनुसंधान संस्थान का सूत्रपात किया। सर सी.वी. रामन का निधन सन् 1970 में हुआ और तब तक वे अपने निजी अनुसंधान जारी रखने के साथ-साथ निदेशक के पद पर कार्यरत रहे। उक्त संस्थान उनके व्यक्तिगत तथा निजी स्रोतों से प्राप्त अनुदान द्वारा वित्त पोषित रहा।
दिसंबर 1934 में मैसूर सरकार ने प्रोफेसर रामन को अनुसंधान संस्थान के सृजन के लिए बेंगलूर में भूमि भेंट-स्वरूप प्रदान की। उसी वर्ष प्रोफेसर रामन ने भारतीय विज्ञान अकादमी की स्थापना की। 1948 में रामन अनुसंधान संस्थान के निर्माण के कुछ वर्ष बाद, प्रोफेसर रामन ने अकादमी के उपयोग तथा रामन अनुसंधान संस्थान के हित के लिए विभिन्न चल और अचल संपत्तियाँ उपहार-स्वरूप में भेंट दी। 1970 नवम्बर में प्रोफेसर के निधन के बाद, अकादमी ने एक सार्वजनिक धर्मार्थ न्यास अर्थात् रामन अनुसंधान संस्थान न्यास का सृजन किया। अकादमी द्वारा रामन अनुसंधान संस्थान के लिए धारित भूमि, भवन, जमा, प्रतिभूतियों, बैंक जमा, धन, प्रयोगशालाओं, उपकरणों और अन्य सभी चल और अचल संपत्ति को आर.आर.आई न्यास के नाम हस्तांतरित किया गया। आर.आर.आई न्यास का सर्वप्रमुख प्रकार्य रामन अनुसंधान संस्थान को चलाना, संचालित तथा पोषित करना था।
ब्राज़ील राष्ट्रीय फुटबॉल टीम
ब्राज़ील राष्ट्रीय फुटबॉल टीम () अंतरराष्ट्रीय पुरुषों के फुटबॉल में ब्राजील का प्रतिनिधित्व करती है। ब्राजील पांच खिताब के साथ, फीफा विश्व कप के इतिहास में सबसे सफल राष्ट्रीय फुटबॉल टीम है। ब्राजील हर विश्व कप में खेलने वाली एकमात्र टीम है।
अपनी इन उपलब्धियों की वजह से, फीफा दक्षिण अमेरिका और विश्व में सबसे शानदार और सफल राष्ट्रीय टीम के रूप में मानी जाती है। फुटबॉल के बारे में एक आम कहावत है: "Os ingleses o inventaram, os brasileiros o aperfeiçoaram" (अंग्रेजो ने इसका आविष्कार किया है पर ब्राजीलियाई लोगों ने इसे सही किया)।इस साल रूस में होने वाले फीफा विश्व कप के लिए ब्राजील की 23 सदस्यीय फुटबाल टीम की घोषणा हो गई है और इस टीम में स्टार खिलाड़ी नेमार को शामिल किया गया है। रिपोर्ट के अनुसार, कोच तिते द्वारा घोषित इस टीम में डानिलो और फागनेर को शामिल किया गया है। सर्जरी के बाद वापसी करने वाले नेमार ने वर्तमान में पेरिस सेंट जर्मेन क्लब में अभ्यास शुरू कर दिया है। उनकी वापसी पर सबकी नजरें टिकी थीं।
इस साल फरवरी में एक मैच के दौरान नेमार को पैर में चोट लगी थी और मार्च में उनकी इस चोट की सर्जरी हुई थी। चिकित्सकों ने कहा था कि नेमार तीन माह तक फुटबाल मैदान पर वापसी नहीं कर पाएंगे। हालांकि, ब्राजील टीम के चिकित्सक रोड्रिगो लास्मार का कहना है कि नेमार की सेहत में अच्छा सुधार हो रहा है।
रियो डी जनेरो में आयोजित एक संवाददाता सम्मेलन में चिकित्सक ने कहा, "हम करीबी रूप से नेमार पर नजर बनाए हुए हैं। वह प्रशिक्षण की शुरुआत करेंगे। वह अब गेंद के साथ प्रशिक्षण शुरू कर सकते हैं और आशा है कि वह विश्व कप से पहले होने वाले दोस्ताना मैचों में हिस्सा लेंगे।"
अगले माह से रूस में होने वाले विश्व कप के लिए ब्राजील टीम में एडरसन, डानिलो, फर्नादिन्हो और गेब्रिएल जीसस को भी शामिल किया गया है। इस टूर्नामेंट में चोटिल डानी एल्वेस नहीं खेल पाएंगे। इस पर कोच तिते ने कहा, "डानी एक बेहतरीन खिलाड़ी हैं और अच्छा नेतृत्व करते हैं। हमें उनकी कमी बेहद खलेगी, लेकिन हमारे पास अन्य विकल्प भी हैं।"
ब्राजील को 14 जून से शुरू होने वाले विश्व कप के लिए ग्रुप-ई में कोस्टा रिका, सर्बिया और स्विट्जरलैंड के साथ शामिल किया गया है। वह 17 जून को स्विट्जरलैंड के खिलाफ अपना पहला मैच खेलेगा। कोच तिते ने कहा कि ब्राजील इस टूर्नामेंट में खिताबी जीत का प्रबल दावेदार के रूप में उतरेगा।
ब्राजील टीम इस प्रकार है..
गोलकीपर: एलिसन, कासियो, एंडरसन.
डिफेंडर: डानिलो, गेरोमेल, फिलिपे लुइस, मार्सेलो, मार्किन्होस, मिरांडा, फागनेर, थियागो सिल्वा.
मिडफील्डर: कासेमीरो, फर्नादिन्हो, फ्रेड, पॉलिन्हो, फिलिपे कोटिन्हो, रेनाटो ऑगस्तो, विलियन.
फॉरवर्ड: डॉगलस कोस्टा, फिर्मिनो, गेब्रिएल जीसस, नेमार, टाइसन.
सत्या 2
सत्या २ राम गोपाल वर्मा द्वारा निर्देशित फ़िल्म सत्या (1998) की उत्तरकृति फ़िल्म है। फ़िल्म को एक साथ दो भारतीय भाषाओं हिन्दी और तेलुगू में जारी किया गया। फ़िल्म का निर्देशन राम गोपाल वर्मा ने किया है और निर्माता सैनी एस जोहरी हैं। फ़िल्म अभिनेता पुनीत सिंह रतन (हिन्दी), शर्वानन्द (तेलुगू), अनायिका सोती, आराधना गुप्ता और महेश टाकुर प्रमुख भूमिका में हैं। फ़िल्म में आप्रवासी सत्या की कहानी को दिखाया जाता है जो मुम्बई में मुम्बई अण्डरवर्ल्ड को पुनःनिर्मित करने के उद्देश्य से आता है।  फ़िल्म की कहानी सत्या (पुनीत सिंह) के इर्द-गिर्द घुमती है जो मुम्बई इस इरादे के साथ आता है कि हिन्दुस्तान में मुम्बई के अण्डरवर्ल्ड़ को पुनःस्थापित करके उसे संगठित और नियमबद्ध तरिके से चलाया जाये। मुम्बई में वह अपने बचपन के दोस्त नारा के साथ रुकता है और उसके जरिए उसे बिल्डर पवन लहोटी की कंपनी में नौकरी मिल जाती है। पवन के जरिए वह पूर्व गैंगस्टर आर.के. और दूसरे बिल्डर संघी के संपर्क में आता है। आरके और संघी की आपसी रंजिश के कारण एसीपी भारती दोनों के पीछे पड़ता है। तब आरके सत्या की मदद से संघी और एसीपी को ठिकाने लगाने का प्लान बनाता है। योजना को अंजाम देने के बदले सत्या को 25 लाख रुपए इनाम में मिलते हैं। उन पैसों से फ्लैट खरीदकर अपनी पत्नी चित्रा और मां को भी मुम्बई बुला लेता है। परिवार और सत्या का दोस्त नारा, सत्या की हकीकत से अंजान है और जब हकीकत परतदरपरत खुलती है। फ़िल्म के एक रूमानी गाने की शूटिंग जून २०१३ में कश्मीर में की गई। केन्द्रीय फ़िल्म प्रमाणन बोर्ड ने फ़िल्म को इसके तीन दृश्यों के लिए 'व/A' प्रामण पत्र दिया। 'सत्या 2' की निर्माण लागत ₹15 करोड़ है।
फ़िल्म में नितिन रायकवाड़, संजीव-दर्शन, कार्य अरोड़ा और श्री डी द्वारा रचित ९ गीत हैं तथा गीत मोईद एल्हाम, नितिन रायकवाड़, कुमार, सोनी रावान और श्री डी के हैं जिन्हें 15 अक्टूबर 2013 को जारी किया गया।
बॉलीवुड हंगामा पर तरण आदर्श ने फ़िल्म को रेटिंग देते हुए लिखा है कि सत्या २ में एक सर्वोत्कृष्ट गैंगस्टर फिल्म बनाने के तत्व उपस्थित हैं। टाइम्स ऑफ़ इण्डिया की मधुरीता मुखर्जी ने फ़िल्म को सितारे दिये हैं। बीबीसी हिन्दी पर कोमल नाहटा ने फ़िल्म को 1/2 रेटिंग देते हुए लिखा है - "इस फ़िल्म को ‘सत्या’ नहीं बल्कि ‘सत्यानाश’ कहना ज़्यादा ठीक होगा।"
दिलीप सिंह जूदेव
दिलीप सिंह जूदेव (८ मार्च १९४९ – १४ अगस्त २०१३) छत्तीसगढ़ के राजनीतिज्ञ एवं अटल बिहारी वाजपेयी के नेतृत्व वाली भारतीय जनता पार्टी अभिनीत राजग सरकार में वे वन एवं पर्यावरण राज्यमंत्री थे। वे जशपुर के राजपरिवार से संबंधित थे तथा मध्य भारत के जनजातीय लोगों में अत्यन्त लोकप्रिय थे (हैं)। वे बिलासपुर (छत्तीसगढ़) से लोकसभा सांसद थे।
जूदेव की प्रसिद्धि उनके द्वारा किए गये राष्ट्रवादी कार्यों के लिए हैं। उन्होने 'घरवापसी' नामक अभियान चलाया जिसको भारी समर्थन मिला। इस अभियान के अन्तर्गत हजारों लोगों को पुनः हिन्दू धर्म में दीक्षित किया गया जो ईसाई मिशनरियों के प्रभाव में आकर पहले ईसाई बन गये थे।
जूदेव के ऊपर वर्ष २००३ में छत्तीसगढ़ में खनन अधिकारों के बदले घूस लेने का आरोप लगा। यह आरोप "सण्डे न्यूज़पेपर" द्वारा लगाया गया था जिन्हें घूस प्रकरण का एक वीडियो प्राप्त हुआ था। हालांकि उन्होंने इन आरोपों का खण्डन किया तथा, ईसाई मिशनरियों और काँग्रेस पार्टी ख़ासकर अजीत जोगी पर निशाना साधते हुए, इसे स्वयं को भ्रष्टाचार में फँसाने वाला एक षडयंत्र करार दिया। जूदेव ने १७ नवम्बर २००३ को अपने मंत्री पद से त्यागपत्र दे दिया।
१४ अगस्त २०१३ को वृक्क (किडनी) और यकृत (लीवर) में संक्रमण की वजह से उनका निधन हो गया।
कापालिक
कापालिक एक तांत्रिक शैव सम्प्रदाय था जो अपुराणीय था। इन्होने भैरव तंत्र तथा कौल तंत्र की रचना की। कापालिक संप्रदाय पाशुपत या शैव संप्रदाय का वह अंग है जिसमें वामाचार अपने चरम रूप में पाया जाता है। कापालिक संप्रदाय के अंतर्गत नकुलीश या लकुशीश को पाशुपत मत का प्रवर्तक माना जाता है। यह कहना कठिन है कि लकुलीश (जिसके हाथ में लकुट हो) ऐतिहासिक व्यक्ति था अथवा काल्पनिक। इनकी मूर्तियाँ लकुट के साथ हैं, इस कारण इन्हें लकुटीश कहते हैं। डॉ॰ रा.गो. भंडारकर के अनुसार पाशुपत संप्रदाय की उत्पत्ति का समय ई.पू. दूसरी शताब्दी है।
कापालिक मत में प्रचलित साधनाएँ बहुत कुछ वज्रयानी साधनाओं में गृहीत हैं। यह कहना कठिन है कि कापालिक संप्रदाय का उद्भव मूलत: व्रजयानी परंपराओं से हुआ अथवा शैव या नाथ संप्रदाय से। यक्ष-देव-परंपरा के देवताओं और साधनाओं का सीधा प्रभाव शैव और बौद्ध कापालिकों पर पड़ा क्योंकि तीनों में ही प्राय: कई देवता समान गुण, धर्म और स्वभाव के हैं। 'चर्याचर्यविनिश्चय' की टीका में एक श्लोक आया है जिसमें प्राणी को वज्रधर कहा गया है और जगत् की स्त्रियों को स्त्री-जन-साध्य होने के कारण यह साधना कापालिक कही गई।
पाशुपत संप्रदाय से ही कालमुख और कापालिक शाखाएँ उद्भूत हुईं। कालमुख मुख्य रूप से राजदरबारों और नगरों में सीमित रहा किंतु कापालिक मत दक्षिण और उत्तर भारत में गुह्य साधना के रूप में फैला। कापालिकों के देवता माहेश्वर थे। गोरक्षसिद्धांतसंग्रह के अनुसार श्रीनाथ के दूतों ने जब विष्णु के चौबीस अवतारों के कपाल काट लिए तब वे 'कापालिक' कहलाए। इससे तथा बहुत सी अन्य कथाओं के द्वारा वैष्णव संप्रदाय से कापालिक या शैव संप्रदाय का विरोध लक्षित होता है। वैसे, डॉ॰ भंडारकर के अनुसार, भक्तिवाद का प्रभाव शैवधर्म पर पड़ा; आर्येतर जातियों में शिव जैसे देवता की उपासना प्रचलित थी किंतु बाद में वैदिक देवता इंद्र, रुद्र और आर्येतर स्रोत के देवता एक हो गए। भक्तिवादी उपासना में शिव उदार और भक्तवत्सल चित्रित किए गए। गुह्य साधनाओं में शिव का आदिम रूप न्यूनाधिक रूप में वर्तमान रहा जिसके अनुसार वे विलासी और घोर क्रियाकलापों से संबद्ध थे।
बौद्ध संप्रदाय में सहजयान और वज्रयान में भी स्त्रीसाहचर्य की अनिवार्यता स्वीकार की गई है और बौद्ध साधक अपने को 'कपाली' कहते थे (चर्यापद ११, चर्या-गीत-कोश; बागची)। प्राचीन साहित्य (जैसे मालतीमाधव) में कपालकुंडला और अघारेघंट का उल्लेख आया है। इस ग्रंथ से कापालिक मत के संबंध में कुछ स्थूल तथ्य स्थिर किए जा सकते हैं। कापालिक मत नाथ संप्रदायियों और हठयोगियों की तरह चक्र और नाड़ियों में विश्वास करता था। उसमें जीव और शिव में अभिन्नता मानी गई है। योग से ही शिव का साक्षात्कार संभव है। शिव का शक्तिसंयुक्त रूप ही समर्थ और प्रभावकारी है। शिव और शक्ति के इस मिलनसुख को ही कापालिक अपनी कपालिनी के माध्यम से अनुभव करता है जिसे वह महासुख की संज्ञा देता है। सोम को कपालिक (स अ उमा) शक्तिसहित शिव का भी प्रतीक मानता है और उसके पान से उल्लसित हो योगिनी के साथ विहार करते हुए अपने को कैलासस्थित शिवउमा जैसा अनुभव करता है। मद्य, मांस, मत्स्य, मुद्रा और मिथुन - इस पंचमकारों के साथ कापालिकों, शाक्तों और वज्रयानी सिद्धों का समानत: संबंध था और पूर्वमध्यकाल की साधनाओं में इनका महत्वपूर्ण स्थान था।
काच धमन
काच धमन (Glassblowing) काच बनाने की एक विधि है जिसमें द्रवित काच को एक फुँकनी के माध्यम से फूँककर (धमन करके) उसका बुलबुला (parison) बनाया जाता है। यह कार्य करने वाले को 'ग्लासब्लोवर' कहते हैं।
दीनानाथ गोपाल तेंदुलकर
दीनानाथ गोपाल तेंदुलकर (1909–1971) एक भारतीय लेखक और वृत्तचित्र निर्माता थे। उन्हें मुख्यतः "महात्मा: लाइफ़ ऑफ़ मोहनदास कर्मचन्द गाँधी" (अंग्रेज़ी में) नाम से महात्मा गाँधी की आठ खण्डों में लिखी जीवनी के लिए जाना जाता है।
उनका जन्म तत्कालीन बॉम्बे प्रेसिडेंसी (वर्तमान महाराष्ट्र) के रत्नागिरि में हुआ तथा शिक्षा कैम्ब्रिज विश्वविद्यालय, यूनिवर्सिटी ऑफ़ मारबर्ग और गौटिंगन विश्वविद्यालयों में हुई।
उन्होंने "महात्मा: लाइफ़ ऑफ़ मोहनदास कर्मचन्द गाँधी" नामक महात्मा गाँधी की आठ खण्डों जीवनी लिख कर अन्तरराष्ट्रीय ख्याति प्राप्त की। वास्तव में उन्होंने गाँधीजी की जीवनी में महत्वपूर्ण कार्य किया जो तत्कालीन प्रधानमंत्री जवाहरलाल नेहरू के प्राक्कथन के साथ साथ 1951 में पहली बार प्रकाशित हुआ। उन्हें तत्कालीन राष्ट्रपति राजेन्द्र प्रसाद ने पद्म भूषण (भारत के तीसरे सर्वोच्य नागरिक सम्मान) से सम्मानित किया। उन्होंने पुरस्कार लेना अस्वीकार कर दिया और उसके बदले एक घड़ी स्वीकार की। तेंदुलकर की 1967 की ख़ान अब्दुल ग़फ़्फ़ार ख़ान जीवनी - "फेथ इज़ ए बैटल" ग़फ़्फ़ार ख़ान के जीवन पर रचित दुर्लभ कार्यों में से एक है। 1957 में 'नेशनल बुक ट्रस्ट' की स्थापना पर उन्हें इसका सदस्य नियुक्त किया गया। उनके अन्य कार्यों में "30 मंथ्स इन रशिया" (1943), "गाँधी इन चम्पारन" (1957) और "सोवियत-संस्कृति" हैं। उन्होंने दो अन्य पुस्तकों - "जवाहरलाल नेहरू इन पिक्चर्स" (1967) और "गाँधीजी: हिज़ लाइफ़ एण्ड वर्क्स" (1944) का सम्पादन भी किया है। तेंदुलकर, वृत्तचित्र-निर्माता भी थे जिनका प्रशिक्षण मास्को में सेर्गे (मिखाइलोविच) आइसेन्स्टाइन के अधीन हुआ। तेंदुलकर और उनके साथी यूरोपीय प्रशिक्षित फ़िल्म निर्माता - पीवी पैथी और के एस हिरलेकर- को भारत में अग्रणी वृत्तचित्र निर्माता माना जाता है।
काच (राजा)
काच सम्भवतः कोई गुप्त वंध का शासक था जिसका नाम भारत में प्राप्त कुछ स्वर्णमुद्रओं पर खुदा मिलता है। इन मुद्राओं पर सामने बाएँ हाथ में चक्रध्वज लिए खड़े राजा की आकृति मिलती है। उसके बाएँ हाथ के नीचे गुप्तकालीन ब्राह्मी लिपि में राजा का नाम 'काच' लिखा रहता है। मुद्रा पर वर्तुलाकार ब्राह्मी लेख 'काचो गामवजित्य दिवं कर्मभिरुत्तमै: जयति' मिलता है, जिसका अर्थ है 'पृथ्वी को जीतकर काच पुण्यकर्मों द्वारा स्वर्ग की विजय करता है।' सिक्के के पीछे लक्ष्मी की आकृति तथा 'सर्व्वराजोच्छेत्ता' (सब राजाओं को नष्ट करनेवाला) ब्राह्मी लेख रहता है।
ये सिक्के गुप्त सम्राट समुद्रगुप्त के सिक्कों से बहुत मिलते हैं। 'सर्व्वराजोच्छेत्ता' विरुद गुप्तवंश के अभिलेखों में समुद्रगुप्त के लिए प्रयुक्त हुआ है। अत: कुछ विद्वान् समुद्रगुप्त का ही दूसरा नाम 'काच' मानकर उक्त सिक्कों को उसी का घोषित करते हैं। परंतु इसे ठीक नहीं कहा जा सकता। समुद्रगुप्त के सिक्कों पर उसका नाम 'समुद्र' मिलता है न कि 'काच'। दूसरे, चक्रध्वज चिह्न काच के अतिरिक्त समुद्रगुप्त या अन्य किसी गुप्त शासक के सिक्कों पर नहीं मिलता।
हाल में रामगुप्त नामक शासक की कुछ ताम्रमुद्राओं के मिलने से तथा उसका नाम साहित्य एवं अन्य प्रमाणों से ज्ञात होने के कारण कुछ लोग इसी रामगुप्त को काच समझते हैं। परंतु यह भी युक्तिसंगत नहीं जान पड़ता। काच तथा रामगुप्त के सिक्के एक दूसरे से नितांत भिन्न हैं। प्रतीत होता है कि गुप्त शासक चंद्रगुप्त प्रथम की मृत्यु के बाद काच नाम के किसी शक्तिशाली व्यक्ति ने पाटलिपुत्र की गुप्तवंशी गद्दी पर अधिकार कर लिया और उसी ने 'काच' अंकित उक्त मुद्राएँ प्रचलित कीं।
आईपैड (तीसरी पीढ़ी)
तीसरी पीढ़ी का आईपैड (जिसका विपणन द न्यू आईपैड के नाम से किया गया) एप्पल इंक॰ द्वारा विकसित एवं निर्मित एक टैबलेट कम्प्यूटर है। आईपैड के इस तीसरे संस्करण में रेटिना डिस्प्ले, नया एप्पल ए5X चिप, 5 मेगापिक्सल का कैमरा एचडी 1080p विडियो रिकॉर्डिंग, 4जी एलटीई और व्यक्तिगत सहायक "सिरी" जैसी नई सुविधाएँ जोड़ी गयी हैं।
इस टैबलेट को 16 मार्च 2012 को दस देशों में जारी किया गया था। रेटिना डिस्प्ले, नए प्रोसेसर और 4जी (एलटीई) क्षमताओं के लिए इस टैबलेट ने प्रशंसा कमाई और इसे ज्यादातर सकारात्मक समीक्षा प्राप्त हुई।
वार्निश
रोगन या वार्निश (अंग्रेजी:Varnish) एक पदार्थ है जो लकड़ी तथा अन्य कुछ पदार्थों के ऊपर लगायी जाती है जिससे उनकी सुरक्षा हो और वे सुन्दर दिखें। वार्निश के लेप चढ़ाने का उद्देश्य किसी तल को चिकना, चमकीला और आकर्षक बनाना होता है। यदि तल लकड़ी का है, तो तल की कीटों से रक्षा भी वार्निश से हो सकती है। यदि तल धातुओं का है, तो उसपर वायु, जल, प्रकाश आदि, से रक्षा कर मुरचा लगने से उसे बचाया जा सकता है।
वार्निश दो प्रकार के होते हैं-
स्पिरिट वार्निश में कोई रेज़िन किस्म का पदार्थ किसी वाष्पशील विलायक में घुला रहता है। विलायक के उड़ जाने से रेज़िन का एक पतला लेप तल पर चढ़ जाता है। कुछ संश्लिष्ट रेज़िन से बने स्पिरिट वार्निश को पकाने की आवश्यकता पड़ सकती है, पर सामान्य स्पिरिट वार्निश बिना पकाए ही बनते हैं। सरलतम स्पिरिट वार्निश चपड़े को एथिल एल्कोहल या स्पिरिट में घुलाने से प्राप्त होता है। तेल रेजिन वार्निश में रेजिन और शुष्कन तेल के साथ वाष्पशील विलायक मिला रहता है। वार्निश का विलयाक उड़कर निकल जाता है और अवशिष्ट अंश का आक्सीकरण और बहुलकीकरण होकर तल पर एक ठोस लेप चढ़ा रह जाता है।
शुष्कन तेल, अर्ध-शुष्कन तेल, रेज़िन, विलायक और शोषक (drier) वार्निश के कच्चे माल हैं। वार्निश को पतला बनाने के लिए कुछ तरलक (thinner) भी डाले जाते हैं।
प्रयुक्त होनेवाले शुष्कन तेल, अलसी तेल, तुंग तेल, पेरिला (perilla) तेल, निर्जलीकृत रेंडी तेल, मेनहाडेन तेल, सारडाइन तेल और सोयाबीन के तेल हैं। भारत में प्रधानतया अलसी और तुंग तेल व्यवहार में आते हैं।
पहले केवल प्राकृतिक रेज़िन में व्यहृत होते थे। अब संश्लिष्ट रेज़िनों का व्यवहार अधिकता से हो रहा है। कुद विशिष्ट किस्म के वार्निशों में सिलिकोन रेज़िन बड़े उपयोगी सिद्ध हुए हैं। प्राकृतिक रेज़िनों में कौरी, कौंगो, पोराटिएनक, ईस्ट इंडिया, बाटु, मैनिला और डामर अधिक महत्व के हैं। पहले के दो रेज़िन केवल तेल रेज़िन वार्निश में और अंतिम दो रेज़िन केवल स्पिरिट वार्निश में प्रयुक्त होते हैं। शेष तेल रेज़िन और स्पिरिट दोनों वार्निश में प्रयुक्त होते हैं। लाख या चपड़ा प्रधानतया स्पिरिट वार्निश में काम आता है। इनके अतिरिक्त रोज़िन और संश्लिष्ट रेज़िन (फीनोल-फार्मैल्डीहाइड रेज़िन, ऐल्कीड रेज़िन, मिलेमिन रेज़िन, यूरिया-फार्मल्डीहाइड रेज़िन, विनील रेज़िन, क्लोरीनीकृत रबर और सेलुलोस एस्टर इत्यादि) भी व्यापक रूप से प्रयुक्त हो रहे हैं।
वार्निश विलायकां में स्पिरिट (एथिल ऐल्कोहॉल), तारपीन तेल, पेट्रोलियम, स्पिरिट, नैफ़्था और अनेक एस्टर, जैसे ब्युटिल ऐसीटेट, एमाइल ऐसीटेट, सेलो-साल्व, ब्युटिल ऐल्कोहॉल तथा ऐसीटोन उल्लेखनीय विलायक और तरलक हैं। इनमें एथिल ऐल्कोहॉल सबसे अधिक व्यापक है। चपड़े के वार्निश में यही प्रयुक्त होता है। कुछ अन्य विलायक भी अल्प मात्रा में प्रयुक्त होते हैं।
शोषक केवल तेल रेज़िन में ही प्रयुक्त होते हैं। स्पिरिट वार्निश में इनकी आवश्यकता नहीं पड़ती। ये शोषक खनिज लवण, सीसा, मैंगनीज़ और कोबल्ट के ऑक्साइड, ऐसीटेट कार्बोनेट और बोरेट होते हैं, जो पकाने पर तेल में विलीन हो जाते हैं। उपर्युक्त धातुओं के लिनोलियेट, रेज़िनेट और नैफ्थिनेट भी प्रयुक्त होते हैं :
वार्निश एक अच्छा पदार्थ होता है यह लकड़ी को सड़ने व दीमक लगने से बचाता है इसे लगाने से लकड़ी चमकदार खूबसूरत और आकर्षक दिखती है यह बहुत ही अच्छा पदार्थ होता है।
विजयराघवगढ़
विजयराघवगढ़ (Vijayraghavgarh) भारत के मध्य प्रदेश राज्य के कटनी ज़िले में स्थित एक नगर है। यह महानदी के किनारे बसा हुआ है। विजयराघवगढ़ इसी नाम की तहसील का मुख्यालय भी है। यहाँ का किला प्रसिद्ध है, जिसका निर्माण सन् 1826 में हुआ था।
विजयराघवगढ़ एक ऐतिहासिक नगर है। यहाँ सन् १८५७ के प्रथम भारतीय स्वतंत्रता संग्राम के सेनानी राजा सरयू प्रसाद सिंह का किला और माँ शारदा के प्रसिद्ध मंदिर के साथ ही पचमठा धाम, बंजारी माई के मन्दिर है। यह कटनी जिले का सबसे बड़ा नगर और तहसील भी है।
भारत में २००१ की जनगणना के अनुसार विजयराघवगढ़ की जनसंख्या 7157 थी। जिसमें पुरुषों 53% एवं महिला 47% हैं। विजयराघवगढ़ की औसत साक्षरता दर 67% है जो राष्ट्रीय औसत 59.5% से अधिक है। विजयराघवगढ़ में पुरुष साक्षरता 76% एवं महिला साक्षरता 56% है। विजयराघवगढ़ में जनसंख्या में 16% योगदान 6 वर्ष से कम आयु के बच्चों का है।
यहाँ का दूरभाष कोड 07626 है और निकटतम क्षेत्रिय परिवहन कार्यालय कटनी है। यह कटनी से 32 किमी जबलपुर से 120 एवं सतना से 80 किमी दूरी पर स्थिति है।
इटली राष्ट्रीय फुटबॉल टीम
इटली राष्ट्रीय फुटबॉल टीम (), अंतरराष्ट्रीय फुटबॉल प्रतियोगिताओं में इटली का प्रतिनिधित्व करती है और और इतालवी फुटबॉल महासंघ (एफआईजीसी) द्वारा नियंत्रित किया जाती है। इटली दुनिया में सबसे अच्छा राष्ट्रीय टीमों में से एक मानी जाती है। 4 विश्व कप जीतने के द्वारा, यह विश्व कप के इतिहास में दूसरी सबसे सफल राष्ट्रीय टीम है।
राष्ट्रीय फुटबॉल टीम "अज़्ज़ुरि" (नीले) के रूप में जानी जाती है, यह इटली का प्रतिनिधित्व इतालवी राष्ट्रीय टीमों और एथलीटों के पारंपरिक रंग है, रंग पारंपरिक रूप से 1861 में जो एकीकृत इटली शाही वंश से जुड़ा हुआ है और इतालवी राष्ट्रपति का आधिकारिक रंग के रूप में बनाए रखा है।
छत के ट्रस
छत की कैंचियाँ या 'छत की ट्र्स' (roof truss) छत को आलम्ब (सहारा/सपोर्ट) देने के उद्देश्य से लगाया जाने वाली संरचना है। ये लकड़ी, लोहा, इस्पात आदि के बने होते हैं। लकड़ी से निर्मित छत की ट्र्स का विकास मध्ययुग में हुआ।
एक ढाल की छत बनाने के लिये छत का एक सिरा ऊँचा करना पड़ता है और उधर की दीवार ऊँची करने से ही काम चल जाता है। किंतु यदि ऊँचाई सीमित ही रखनी हो तो दोनों और ढाल देना अनिवार्य हो जाता है। ऐसी छतों के लिये कैंचियाँ लगाई जाती हैं। छोटे पाटों की कैंचियाँ लकड़ी की और बड़े पाटों की लोहे की, या लकड़ी और लोहे की मिली जुली, हुआ करती हैं। लकड़ी दबाव के अवयवों के लिये (for compressive elements) और लोहा तनाव के अवयवों के लिये (for tensile elements) विशेष उपयुक्त होता है। लोहे की कैंचियों में एक या अधिक ऐंगिल, टी, चैनेल या आई सेक्शन दबाव के अवयवों के लिये प्रयुक्त होते हैं। तनाव के अवयवों में इनके अतिरिक्त पत्ती या छड़ें भी लगाई जा सकती हैं। इन अवयवों का विस्तार आवश्यकता से कुछ बड़ा रखा जाता है, ताकि उनमें रिवेटों के लिये छेद करने की गुंजाइश रहे।
कैंचियों की बनावट पाट के अनुसार ही होती है। इनके मुख्य अंग तीन हैं:यथासंभव भार जोड़ों के ऊपर ही आने दिया जाता है, ताकि अवयवों में सीधा दबाव या तनाव ही पड़े, आड़ा नहीं। यदि जोड़ों के बीच में भी भार आता है, तो आड़े प्रतिबल के लिये वे अवयव काफी मोटे रखने पड़ते हैं। कैंची का सबसे सादा उदाहरण युग्मित कड़ियाँ हैं। यदि पाट कुछ अधिक हो, तो इन कड़ियों के नीचेवाले सिरों की बाहर की ओर फैलने की प्रवृत्ति अधिक होती है। इससे दीवारों पर ठेल पहुँचती है। अत: नीचे के सिरे एक तान द्वारा बाँधने पड़ते हैं। यदि यह तान बिल्कुल नीचे न लगाकर कुछ ऊँचाई पर, कड़ियों के लगभग आधे पर, लगाई जाए, तो कॉलर कहलाती है। कॉलरवाली कैंची के नीचे कमरे की ऊँचाई कुछ अधिक मिल जाती है और लकड़ी की भी बचत होती है, किंतु मुख्य कड़ियों में नमन और दीवारों पर ठेल होने से इसके प्रयोग में बहुत सावधानी की आवश्यकता होती है।
तानयुक्त युग्मित कड़ियों में तान को बीच में एक नर थंभा द्वारा कैंची के शीर्ष से बाँध देने से तान को सहारा मिलता है और दोनों ओर दो तिरछी थामें लगाने से मुख्य कड़ियों को टेक मिलती है। इसप्रकार की कैंची को नर थंमा कैंची कहते हैं। यदि एक के बजाय दो थंभ हों तो उन्हें 'मादा थंभा कैंची' कहेंगे।
अधिक पाट की कैंचियों में आवश्यकतानुसार अनेक थामें और तानें होती हैं। इनकी अनेक आकृतियाँ हैं, जो 'फिंक' कैंची, 'होव' कैंची, 'प्राट' कैंची, 'वारेन' कैंची आदि के नाम से विख्यात हैं। यदि कैंची की दोनो मुख्य कड़ियाँ असमान हों, एक ओर की ढाल बिल्कुल खड़ी हो, तो उसे आरीदंत कैंची कहते हैं। ऐसी कैचियाँ प्राय: कारखानों में, या बड़े बड़े शेडों में, लगती हैं और खड़ी ढाल की ओर शीशा या प्लास्टिक लगाया जाता है, ताकि अंदर प्रकाश पहुँच सके। यह खड़ी ढाल प्राय: उत्तर की ओर रखी जाती हैं, ताकि प्रकाश तो अंदर पहुँचे किंतु धूप न पहुँच सके (उत्तरी गोलार्ध में जहाँ पृथ्वी का अधिकांश स्थल है, सूर्य प्राय: शिरोबिंदु से दक्षिण की ओर ही रहता है)। इन कैंचियों को इसीलिये उतरी प्रकाश कैंची भी कहते हैं।
कैंची का सिद्धांत यह है कि फ्रेम यथासंभव त्रिभुजों में विभक्त हो जाए, क्योंकि त्रिभुज की भुजाओं की लंबाई में परिवर्तन न हो तो उसकी आकृति नहीं बदलती, जबकि चतुर्भुज या अधिक भुजाओंवाली आकृति, भुजाओं की लंबाई अपरिवर्तित रहने पर भी प्रतिबल से प्रभावित होकर अपने कोण और फलत: आकृति, बदल देती है, जैसे आयत समांतर चतुर्भुज बन सकता है और वर्ग समचतुर्भुज। जिस मादा-थंभा-कैंची में एक चतुर्भुज होता है, वह अपूर्ण कैंची है। इसी प्रकार युग्मित कड़ियाँ तथा कॉलरवाली कैंची भी अपूर्ण हैं।
कामन्दकीय नीतिसार
कामंदकीय नीतिसार राज्यशास्त्र का एक संस्कृत ग्रंथ है। इसके रचयिता का नाम 'कामंदकि' अथवा 'कामंदक' है जिससे यह साधारणत: 'कामन्दकीय' नाम से प्रसिद्ध है। वास्तव में यह ग्रंथ कौटिल्य के अर्थशास्त्र के सारभूत सिद्धांतों (मुख्यत: राजनीति विद्या) का प्रतिपादन करता है। यह श्लोकों में रूप में है। इसकी भाषा अत्यन्त सरल है।
नीतिसार के आरम्भ में ही विष्णुगुप्त चाणक्य की प्रशंशा की गयी है-
इसके रचनाकाल के विषय में कोई स्पष्ट प्रमाण उपलब्ध नहीं है। विंटरनित्स के मतानुसार किसी कश्मीरी कवि ने इसकी रचना ईस्वी ७००-७५० के बीच की। डॉ॰ राजेन्द्रलाल मित्र का अनुमान है कि ईसा के जन्मकाल के लगभग बाली द्वीप जानेवाले आर्य इसे भारत से बाहर ले गए जहाँ इसका 'कवि भाषा' में अनुवाद हुआ। बाद में यह ग्रंथ जावा द्वीप में भी पहुँचा। छठी शताब्दी के कवि दण्डी ने अपने 'दशकुमारचरित' के प्रथम उच्छ्वास के अंत में 'कामंदकीय' का उल्लेख किया है।
इसके कर्ता कामंदकि या कामंदक कब और कहाँ हुए, इसका भी कोई पक्का प्रमाण नहीं मिलता। इतना अवश्य ज्ञात होता है कि ईसा की सातवीं शताब्दी के प्रसिद्ध नाटककार भवभूति से पूर्व इस ग्रंथ का रचयिता हुआ था, क्योंकि भवभूति ने अपने नाटक 'मालतीमाधव' में नीतिप्रयोगनिपुणा एक परिव्राजिका का 'कामंदकी' नाम दिया है। संभवत: नीतिसारकर्ता 'कामंदक' नाम से रूढ़ हो गया है तथा नीतिसारनिष्णात व्यक्ति के लिए प्रयुक्त होने लगा था।
कामंदक की प्राचीनता का एक और प्रमाण भी दृष्टिगोचर होता है। कामंदकीय नीतिसार की मुख्यत: पाँच टीकाएँ उपलब्ध होती हैं : उपाध्याय निरक्षेप, आत्मारामकृत, जयरामकृत, वरदराजकृत तथा शंकराचार्यकृत।
कामन्दकीय नीतिसार में कुल मिलाकर २० सर्ग (अध्याय) तथा ३६ प्रकरण हैं। कौटिल्य ने राजा और राज्य विस्तार के लिये युद्धों को आवश्यक बताया है। चाणक्य का मानना था कि अगर राजा को युद्धों के लिये फिट रहना है तो उसे निरन्तर शिकार आदि करके खुद को प्रशिक्षित रखना होगा वहीं नीतिसार में राजा के शिकार तक करने को भी अनावश्यक बताया गया है, वह जीवमात्र को जीने और सह-अस्तित्व की बात करती है। नीतिसार कूटनीति, मंत्रणा और इसी तरह के अहिंसक तरीकों को अपनाने को प्राथमिकता देती है।
कौटिल्य जहां विजय के लिये साम, दाम, दंड और भेद की नीति को श्रेष्ठ बताते हैं, वे माया, उपेक्षा और इंद्रजाल में भरोसा रखते हैं वहीं नीतिसार मंत्रणा शक्ति, प्रभु शक्ति और उत्साह शक्ति की बात करती है। इसमें राजा के लिये राज्यविस्तार की कोई कामना नहीं है जबकि अर्थशास्त्र राज्य विस्तार और राष्ट्र की एकजुटता के लिये हर प्रकार की नीति का समर्थन करता है।
नीतिसार में युद्धों के खिलाफ काफी तर्क हैं और बार-बार कहा गया है कि समझदार शासक को हमेशा युद्धों को टालने का ही प्रयास करना चाहिए।
दिल्ली राज्य विधानसभा चुनाव, २०१३
वर्ष 2013 में दिल्ली विधानसभा के चुनाव के लिए 4 दिसम्बर को मतदान हुआ। जिसके परिणाम 8 दिसम्बर 2013 को घोषित किये गए। ये उन प्रथम पाँच चुनावों में से थे जिनमें भारत निर्वाचन आयोग द्वारा "उपरोक्त में से कोई नहीं का विकल्प" उपलब्ध करवाया गया जिसके तहत चुनाव में उतरे सभी उम्मीदवारों को अस्वीकार करने का अधिकार भी पहली बार मतदाताओं को मिल गया। चुनाव के समय यहाँ की कुल जनसंख्या 16,787,941 थी जिसमें से 1,15,07113 मतदाता थे।
भाजपा और शिअद चुनाव पूर्व गठबन्धन के साथ चुनाव मैदान में हैं; शिअद चार विधानसभा सीटों (हरिनगर, राजौरी बाग, कालकाजी और शाहदरा) से चुनाव मैदान में है जबकि भाजपा ने अन्य सभी जगहों पर अपने सदस्य चुनाव मैदान में उतारे हैं। चार में से दो सीटों पर शिअद उम्मीदवार भाजपा के चुनाव चिन्ह कमल का प्रयोग करेंगे।
सीटों की संख्या
मत प्रतिशत
!style="background-color:#E9E9E9" class="unsortable"| !style="background-color:#E9E9E9" align=center| दल  !style="background-color:#E9E9E9" align=center|ध्वज !style="background-color:#E9E9E9" |उम्मीदवार !style="background-color:#E9E9E9" |सीटें जीती
!style="background-color:#E9E9E9" |परिवर्तन !style="background-color:#E9E9E9" |सीट % !style="background-color:#E9E9E9" |वोट % !style="background-color:#E9E9E9" |वोट % में परिवर्तन !colspan=2 style="background-color:#E9E9E9"|कुल!!style="background-color:#E9E9E9"|!!style="background-color:#E9E9E9"|810!!style="background-color:#E9E9E9"|70!!style="background-color:#E9E9E9"|मतदान %!!style="background-color:#E9E9E9"| 100%!!style="background-color:#E9E9E9"|मतदाता!!style="background-color:#E9E9E9"|4,36,00,000
उषा सांगवान
श्रीमती उषा सांगवान भारत की सबसे बड़ी बीमा कम्पनी भारतीय जीवन बीमा निगम (एल॰आई॰सी॰) की एक प्रबंध निदेशक (मैनेजिंग डायरेक्टर) हैं। अध्यक्ष (चेयरमैन) के बाद यह इस संस्था का दूसरा सर्वोच्च पद है।
उन्होंने पंजाब विश्वविद्यालय से अर्थशास्त्र व मानव संसाधन में स्नातकोत्तर किया है।
इससे पहले वे एलआईसी हाऊसिंग फाईनैंस को भी संभाल चुकी हैं, जो कि एल॰आई॰सी॰ की अनुषंगी (सब्सिडियरी) कम्पनी है। २००४ में उन्होंने ग्लोबल डिपॉज़िटरी रसीदों के ज़रिए $29.85 मिलियन जुटाए, जिसने इस कंपनी को फिर से अपने पैरों पर खड़ा करने में महत्वपूर्ण योगदान दिया। उन्होंने मार्केटिंग व अंडरराईटिंग विभागों को अलग किया और रिस्क-आधारित मूल्य निर्धारण की शुरुआत की।
मन्मथनाथ दत्त
मन्मथनाथ दत्त () संस्कृत एवं पालि के विद्वान, बांग्ला लेखक, इतिहासविद तथा प्राचीन भारतीय ग्रन्थों के अनुवादक थे। 'शास्त्री' की उपाधि मिलने के पश्चात वे 'मन्मथनाथ शास्त्री' नाम से जाने जाते हैं।
आज उनके जीवन के बारे में बहुत कम ज्ञात है। मन्मथनाथ दत्त ने एम ए तथा एम आर ए एस की शिक्षा पायी थी। कई वर्षों तक कोलकाता के केशव अकादमी के रेक्टर रहे। १८९५ से १९०५ के बीच वे श्रीरामपुर कॉलेज के रेक्टर रहे। वे भारत के महानतम अनुवादक कहे जा सकते हैं। उन्होने महाभारत का तीन खण्डों में अनुवाद किया और रामायण का पाँच खण्डों में। इसके अलावा उन्होने सायण के ऋग्वेद के भाष्य का अनुवाद किया। मार्कण्डेय पुराण, विष्णु पुराण, गरुड पुराण, भागवतम्, महानिर्वाणतन्त्र, मनु स्मृति, हरिवंशम्, पराशर संहिता, गौतमसंहिता, कामन्दकीय नीतिसार का भी अनुवाद किया। वे 'वेल्थ ऑफ इण्डिया' नामक एक मासिक पत्रिका भी निकालते थे।
आईपैड (चौथी पीढ़ी)
तीसरी पीढ़ी का आईपैड (जिसका विपणन आईपैड विद रेटिना डिस्प्ले के नाम से किया जाता है और जिसे आमतौर पर आईपैड 4 के नाम से भी जाना जाता है) एप्पल इंक॰ द्वारा विकसित एवं निर्मित एक टैबलेट कम्प्यूटर है। अपने पूर्ववर्ती की तुलना में, यह आईपैड एप्पल ए6X और नए लाइटनिंग कनेक्टर के साथ आता है।
आईपैड श्रंखला की चौथी पीढ़ी के इस आईपैड की घोषणा 23 अक्टूबर 2012 को एक मीडिया सम्मेलन में की गयी और 2 नवम्बर 2012 को सबसे पहले पैंतीस देशों में इसे जारी किया गया। चौथी पीढ़ी के आईपैड को मुख्य रूप से सकारात्मक समीक्षा प्राप्त हुई और हार्डवेयर सुधार के लिए इसे सराहा भी गया।
बेंचमार्क यह दर्शाते हैं की चौथी पीढ़ी का आईपैड सीपीयू निर्भर कार्य अपने पूर्ववर्ती से दोगुना गति से कर कर पता है।
आईपैड मिनी
आईपैड मिनी आईपैड की उप-श्रृंखला का एक मिनी (यानि छोटे आकर का) टैबलेट कंप्यूटर है, जिसका विकास एप्पल इंक॰ ने किया है। आम तौर पर 9.7 इंच के आकर के होने वाले आईपैड से भिन्न आईपैड मिनी की स्क्रीन केवल 7.9 इंच है। पहले आईपैड मिनी की घोषणा 23 अक्टूबर 2012 को, आईपैड श्रृंखला के पांचवे प्रमुख उत्पाद के रूप में की गयी थी। मिनी का डिस्प्ले रिज़ॉल्यूशन सहित आंतरिक समकृति आईपैड 2 से मिलती-जुलती हैं।
यह लगभग एकसाथ एप्पल के सभी बाजारों में 2 नवम्बर 2012 को जारी किया गया था।
प्वासों अनुपात
किसी वस्तु की पार्श्व विकृति (transverse strain) तथा प्रत्यक्ष विकृति (अक्षीय विकृति) के अनुपात के ऋणात्मक मान को प्वासों अनुपात (Poisson's ratio) कहते हैं। यह नाम साइमन प्वासों (Siméon Poisson) के नाम पर रखा गया है।
यदि किसी ठोस छड़ को खींचा जाए, तो हम देखते हैं कि वह बीच में से पतली पड़कर टूट जाती है और यदि प्रत्यास्थता की सीमा के भीतर बल लगाकर खींचा जाए तो उसकी लंबाई बढ़ने के साथ ही सब जगहों से उसकी पार्श्विक नाप छोटी हो जाती है। इसी प्रकार यदि किसी छड़ को दबाया जाए, तो उसकी पार्श्विक नाप बढ़ जाती है। अत: खिंचाव अथवा दबाव के कारण किसी प्रत्यक्ष ठोस की पार्श्विक नापों (lateral dimensions) में जो परिवर्तन होता है, वह प्वासॉन् के अनुपात के अनुसार होता है। इसे M अक्षर (या म्यू अक्षर) से व्यक्त करते हैं।
राजस्थान विधानसभा चुनाव, २०१३
राजस्थान राज्य विधानसभा चुनाव, 2013 भारतीय राज्य राजस्थान में 1 दिसम्बर 2013 को हुआ विधान सभा चुनाव है जिसमें राजस्थान की 200 में से 199 विधानसभा सीटों का चुनाव हुआ। इसमें कुल मतदान केन्द्रों की संख्या 45,334 एवं मतदाताओं की कुल संख्या 4,07,14,984 थी। प्रारम्भिक अनुमानों के अनुसार लगभग 74% मतदाताओं ने अपने मत का प्रयोग किया। छिटपुट घटनाओं को छोड़कर मतदान शान्तिपूर्वक सम्पन्न हुआ। चूरू विधानसभा क्षेत्र से बहुजन समाज पार्टी प्रत्याशी जगदीश मेघवाल (आयु 34 वर्ष) की मृत्यु के कारण चुनाव को स्थगित किया गया। अब चूरू विधान सभा क्षेत्र पर मतदान 13 दिसम्बर 2013 को हुआ। भारतीय जनता पार्टी २०० में से १६३ स्थानों पर विजय प्राप्त करके सबसे बड़ी पार्टी के रूप में उभरी बल्कि कांग्रेस २१ सीटों के साथ द्वितीय स्थान पर रही।
राजस्थान में दिसम्बर २०१३ में हुए इस चुनाव में भारतीय जनता पार्टी ८४.४ प्रतिशत विधायकों के साथ एकतफा जीत हासिल करने में सफल रही। राजस्थान विधान सभा के निर्वाचित सदस्यों की सूची
मध्य प्रदेश विधानसभा चुनाव, २०१३
मध्य प्रदेश राज्य विधानसभा चुनाव, 2013 भारतीय राज्य मध्य प्रदेश में 25 नवम्बर 2013 को हुए वाले विधान सभा चुनाव हैं जिसमें मध्य प्रदेश की 230 विधानसभा सीटों के लिए मतदान हुआ। इसके परिणाम (मतगणना) 8 दिसम्बर 2013 को घोषित किये जायेंगे। छिटपुट घटनाओं को छोड़कर चुनाव शान्तिपूर्वक सम्पन्न हुआ। मध्य प्रदेश में 71 प्रतिशत मतदान होने का अनुमान है।
मध्य प्रदेश विधान सभा के निर्वाचित सदस्यों की सूची
द्रूस
द्रूस (अंग्रेजी: Druze ; अरबी: درزي, derzī या durzī‎, बहुवचन دروز, durūz; हिब्रू: דרוזים, "druzim") एकेश्वरवादी समुदाय है जो सीरिया, लेबनान, इजराइल और जॉर्डन में पाया जाता है। द्रूस लोगों की मान्यताओं में अब्राहमिक धर्मों, ग्नोस्टिसिज्म (Gnosticism), नवप्लेटोवाद (Neoplatonism), पाइथागोरसवाद (Pythagoreanism) तथा अन्य दर्शनों के बहुत से तत्त्व शामिल हैं। ये लोग अपने को 'अह्ल अल-तौहीद' (एकेश्वरवादी) कहते हैं। यह इस्लाम के शिया सम्प्रदाय की ही एक शाखा है।
द्रूसों की अनुमानित जनसंख्या लगभग १० लाख से २५ लाख के बीच है। इसमें से करीब करीब आधे लोग जबालुद-दरूज़ नाम के फारसदेशीय रहस्यवादी ने स्थापित किया था। किंतु इसके सात धर्मनिर्देश (Seven Commandments) एवं प्राचीनतम धर्मग्रंथ किसी 'हमज़ा' की रचना हैं जो मिस्र के छठे फातिमाई खलीफा अल-हाकिम-बी अमरिल्लाह (९९६-१०२१) का भूतपूर्व मंत्री और धर्मप्रचारक था। द्रूस लोग धर्मपरिवर्तन कराने के कार्य से विरत रहता है। ये लोग कट्टर एकेश्वरवादी हैं किंतु वे ईश्वर (सर्वोच्च सत्ता) के ७० अवतारों में विश्वास करते हैं और मानते हैं कि आगे उसका अवतार नहीं होगा। उन्हें आशा है कि अल-हकीम पुन: आएँगे और सच्चे धर्म की प्रतिष्ठा करेंगे। कहते हैं, द्रूस ईसा मसीह को ईश्वर का अवतार मानते हैं किंतु मोहम्मद को नहीं। उनके अनुसार ईसाई धर्मंग्रथ और कुरान प्रेरणाप्राप्त पुस्तकें अवश्य हैं किंतु सच्चे धर्मनिर्देश की प्राप्ति का वे अपने गुह्य और पवित्र धर्मशास्त्रों द्वारा ही संभव मानते हैं। वे कभी धार्मिक विवाद नहीं उठाते किंतु आवश्यकतानुसार उन्हें बहुसंख्यकों- कट्टर मुस्लिमों अथवा ईसाइयों के धर्म को अनुगत बनाने का निर्देश है। इनकी कुल आबादी के लगभग १० प्रतिशत लोगों की गणना आक़िलों (विवेकशील व्यक्तियों) में होती है जिनसे समुदाय के नेतृत्व की आशा की जाती है। दूसरे इस्माइली समूहों की भाँति द्रूसों में पहले प्रधान होते थे लेकिन उनकी स्थिति धार्मिक नेताओं की अपेक्षा अधिकतर सामंत सरदारों जैसी थी।
द्रूस युद्धप्रिय पर्वतीय लोग हैं। उन्होंने ओटोमन तुर्कों की मिस्र विजय में सहायता की और तत्पश्चात् ओटोमन सुलतानों के विरुद्ध विद्रोह किया। आगे चलकर अधिदेशकाल (Mandate period) (१९२०-४५) में इन्होंने फ्रांसीसियों के विरुद्ध विद्रोह कर अपने को अलग कर लिया और जब १९४५ में लेबनान स्वतंत्र हुआ तब द्रूसों, ईसाइयों और कट्टर मुस्लिमों ने ऐसा राजनैतिक रूप स्थिर किया जो सभी के लिए अनुकूल प्रतीत होता है।
मुक्ति सेना
मुक्तिसेना (सैलवेशन आर्मी) एक ईसाई संस्था तथा अन्तरराष्ट्रीय धर्मार्थ संस्था है जिसका संगठन अर्ध-सैनिक है। इस संस्था के विश्व भर में १५ लाख से अधिक सदस्य हैं। इसके संस्थापक विलियम बूथ थे।
इसके सदस्य बाइबिल, ईसा के ईश्वरत्व आदि मुख्य ईसाई धर्मसिद्धांतों पर विश्वास करते हैं किंतु वे बपतिस्मा आदि ईसाई संस्कार अस्वीकार करते हैं। मुक्तिसेना का मुख्यालय लंदन में है किंतु उसके सदस्य लगभग 128 देशों में सामाजिक सेवा के विभिन्न कार्यों में लगे हुए हैं। मुक्ती सेना को मुक्ती फौज भी बोला जाता है. मुक्ती फौज की भारत मे 19 सप्टेंबर 1882 में फ्रेडरिक टकर नाम के एक सेवकने की. वह ब्रिटिश इंडिया मे मॅजिस्ट्रेट थे. उन्होने सारी ऐषोआराम की जिंदगी छोडकर साधू के भगवे वस्त्र अपनाकर यीशू मसीहा का संदेश दिया. इतनाही नहीं उन्होने भारतीय नाम भी लिया फकिरसिंग. उन्होने चार लोगोंको लेकर भारत में शुरूवात की. लेकिन आज की तारीख मे मुक्ती फौज के चार लाख से भी जादा सदस्य हैं और 6 टेरिटरीज के साथ अपना काम आगे ले जा रही है. चेन्नई, तिरूनेलवेल्ली, त्रिवेंद्रम, मुंबई, दिल्ली, मिझोराम के प्रांतों में यह काम चालता है. भारत का रजिस्टर्ड कार्यालय मुंबई में है. स्कूल, अस्पताल, हाॅस्टेल, बोर्डिंग, यतिमखाने, अंधाश्रम, वृध्दाश्रम, कम दाम में यात्रियोंके लिए रेहने की सुविधावाला रेड शिल्ड गेस्ट हाउस (500 रू) ऐसे विविध रूप से भारत के लोगोंकी सेवा करती है. यह सारी सेवाए बिना किसी भेदभाव से करती है.
विलियम बूथ (सन् १८२९-१९१२ ई०) ऐंग्लिकन चर्च को छोड़कर मेथोडिस्ट पादरी बन गए। सन् १८६१ ई० में वह लंदन आकर निम्न वर्ग के लोगों में सुसमाचार (गॉस्पेल) का प्रचार करने लगे और इस उद्देश्य से उन्होंने 'दि क्रिस्चियन रिवाइवल सोसाइटी' की स्थापना की, जिसे बाद में 'दि क्रिस्चियन मिशन' का नाम दिया गया। सन् १८७८ ई० में 'दि क्रिस्चियन मिशन' का रजिस्ट्रेशन हुआ और बताया गया कि यह एक धार्मिक संस्था है जिसके सदस्य सुसमाचार का प्रचार करने का भार कर्त्तव्य के रूप में स्वीकार करते हैं। सन् १८८० ई० में इस संस्था का 'मुक्तिसेना' नाम रखा गया। इस नाम का कारण यह है कि अंग्रेजी सेना के अनुकरण पर इसका गठन किया गया था।
ड्रैगन्स: डेस्टिनी ऑफ़ फायर
ड्रैगन्स: डेस्टिनी ऑफ़ फायर (स्पेनिश: Dragones: destino de fuego, अंग्रेजी: Dragons: Destiny of Fire) २००६ पेरू सीजीआई एनिमेटेड फिल्म है जिसके निर्माता एना मारिया रोका-रे तथा एनिमेशन और वितरित अल्पमयो इण्टरटेनमेण्ट है।
जॉन जॉन (मूल नाम: सींची) नाम वाला एक छोटा बैंगनी अजगर, जो मूल-रूप से घना-आबाद समुदाय में स्नेह से पले-बढ़े, उसने हमेशा यह माना कि वह अपने पंखवाले भाई-बहनों से थोड़ा अलग दिखता है। फलतः वह समय आया जब जॉन जॉन को अपने आप पर निर्भर होना था और अपने वास्तविक मूल की जानकारी प्राप्त करके अपने ही प्रश्नों के उत्तर देने थे। वास्तव में, इस छोटे से अजगर के लिए दुनिया अपेक्षाकृत बड़ी थी लेकिन वह अकेला नहीं था। उसे जॉन जॉन द्वारा बनाये गये नये दोस्तों से सहायता मिलती है और वह सभी रचनाओं के लिए एक बेहतर दुनिया की खोज करता है।
चित्रहार
चित्रहार दूरदर्शन (चैनल) के सबसे पुराने कार्यक्रमों में से एक है। इस कार्यक्रम में चुनिन्दा फ़िल्मी गीत दिखाए जाते हैं।
15 अगस्त 1982 को शुरू हुआ यह कार्यक्रम आजतक अनवरत चल रहा है। इसी कारण से यह दूरदर्शन या भारतीय टेलीविजन के इतिहास में सबसे लम्बा चलने वाला कार्यक्रम है। इसकी दर्शक संख्या लगभग 15 करोड़ है।
संरचनात्मक विश्‍लेषण
लोड के कारण भौतिक संरचनाओं तथा उनके विभिन्न भागों पर पड़ने वाले प्रभाव की गणना करना संरचनात्मक विश्‍लेषण (Structural analysis) कहलाता है। भवन, पुल, वाहन, मशीनें, फर्नीचर, जैव उत्तक आदि सभी में संरचनात्मक विश्लेषण करने की आवश्यकता पड़ सकती है।
संरचनात्मक विश्लेषण के अन्तर्गत प्रयुक्त यांत्रिकी, पदार्थ विज्ञान, तथा अनुप्रयुक्त गणित का उपयोग होता है। इनका प्रयोग करते हुए संरचना की विकृतियों, आन्तरिक बलों, प्रतिबलों, सपोर्ट की प्रतिक्रियाओं, त्वरण तथा स्थायित्व आदि की गणना की जाती है। इस गणना से यह जाँचा जाता है कि कोई संरचना उपयोग के योग्य है या नहीं। संरचनात्मक विश्लेषण करके भौतिक जाँचों से बचा जा सकता है। अतः संरचनाओं के डिजाइन के लिए संरचनात्मक विश्लेषण की महती भूमिका है।
ट्रस के अवयवों में प्रतिबल की गणना करने की दो विधियाँ हैं- (१) संधि की विधि (Method of Joints) तथा (२) परिच्छेद की विधि (Method of Sections)। नीचे एक उदाहरण दिया गया है जिसमें इन दोनों विधियों द्वारा हल निकाला गया है। नीचे दिया गया चित्र सबसे पहले समस्या का परिचय कराता है। इसमें हमे ट्रस के अवयवों में प्रतिबल (स्ट्रेस) निकालना है। दूसरा चित्र, लोडिंग आरेख है जिसमें जोड़ों पर लगने वाली प्रतिक्रियाएँ (रिएक्शन्स) दिखाए गए हैं। चूंकि बिन्दु A पर एक पिन-सन्धि है, अतः यहाँ दो प्रतिक्रिया बल लगाए जाँएंगे- एक बल x-दिशा में और दूसरा y-दिशा में। बिन्दु B पर रोलर-सन्धि है अतः यहाँ केवल एक प्रतिक्रिया बल लगेगा (y-दिशा में)।  चूंकि यह तन्त्र स्थैतिक संतुलन (static equilibrium) की अवस्था में है, किसी भी दिशा में लगने वाले सभी बलों का (सदिश) योग शून्य होगा; तथा किसी भी बिन्दु के सापेक्ष सभी बलों के आघूर्णोम का योग भी शून्य होगा।  इस प्रकार प्रतिक्रिया बलों का परिमाण और दिशा निकाली जा सकेगी।
This type of method uses the force balance in the x and y directions at each of the joints in the truss structure.
At A, At D, At C,
Although we have found the forces in each of the truss elements, it is a good practice to verify the results by completing the remaining force balances. At B,
शेष बचे ट्रस के अवयवों में प्रतिबल उपरोक्त विधि से निकाला जा सकता है। इसके लिए अन्य अवयवों से होकर जाने वाला परिच्छेद (सेक्शन) चुनें।
रेमिंग्टन 1100 (बन्दूक)
रेमिंग्टन 1100 (बन्दूक) (अंग्रेजी: Remington Model 1100) यूनाइटेड स्टेट्स की शस्त्र निर्माता कम्पनी रेमिंग्टन आर्म्स द्वारा बनायी गयी 12 बोर की एक नाल वाली अर्द्ध स्वचालित बन्दूक है। इसकी आन्तरिक नलीनुमा मैगज़ीन में 10 और 1 चैम्बर में यानी 11 कारतूस एक के बाद एक फायर किये जा सकते हैं। 12 बोर के अलावा अब यह बन्दूक 16, 20, 28 और .410 के गेज़ (बोर व्यास) में भी बनने लगी है। यह वजन में काफी हल्की है और इससे फायर करना भी बहुत आसान है। इसका उत्पादन सन् 1963 में प्रारम्भ हुआ था तब से अब तक इस बन्दूक के कई मॉडल बाजार में आ चुके हैं और अभी भी आ रहे हैं।  वायने लीक और आर० कैली द्वारा डिजाइन की गयी रेमिंगटन बन्दूक का 1100 मॉडल सन् 1963 में बनाया गया था। इससे पूर्व 58 मॉडल और 878 गैस ऑपरेटेड बन्दूक ही हुआ करती थी। 58 मॉडल रिक्वायल ऑपरेटेड था जिसमे जॉन ब्राउनिंग का डिजायन लिया गया था। इसके 11-48 मॉडल भी ब्राउनिंग के डिजाइन पर आधारित थे। इसके अन्य दो 11 एवं ऑटो-5 मॉडल भी उसी डिजाइन के थे। परन्तु रेमिंग्टन 1100 के वर्तमान सभी मॉडल गैस संचालित हैं जो फायर से लगने वाले झटके को काफी कम कर देते हैं। इसके 12, 20, 28 और .410 बोर के मॉडल भी इसी साल 2013 में बनाये जा रहे हैं। गैस आधारित ऑटोलोडिंग शॉटगन्स की श्रेणी में इस बन्दूक ने यूनाइटेड स्टेट्स के इतिहास में उल्लेखनीय क्रान्ति की है।
रेमिंग्टन 1100 का उपयोग वाटरफॉलिंग गन के रूप में अक्सर किया जाता है। वैसे ट्रैप शूटिंग, स्कीट शूटिंग और स्पोर्टिंग क्ले शूटिंग के लिये इसके विशेष संस्करण बनाये गये जो काफी लोकप्रिय हुए। थ्री गन शूटिंग में भी इसका उपयोग खूब हुआ।
इसके अलावा अन्य भी कई सीमित मॉडल बीच बीच मे निकले परन्तु उनका उल्लेख नहीं किया गया है। नाइटहॉक कस्टम ने पुलिस, होम डिफेंस और निशानेबाजी प्रतियोगिता के लिये रेमिंग्टन 1100 के कई मॉडल तैयार किये हैं।
परविन्दर सोही बेहुरिया
सुश्री परविन्दर सोही बेहुरिया भारत के राष्ट्रीय मानवाधिकार आयोग की महासचिव हैं।
इससे पहले वे राजस्व विभाग के केन्द्रीय प्रत्यक्ष कर बोर्ड की सदस्य थीं। उन्होंने श्री अशोक साहु (आईईएस) का स्थान लिया है, जो सेवानिवृत्त हो गए हैं।
जीओसीई उपग्रह
जीओसीई उपग्रह ( ग्रेविटी फील्ड एंड स्टेडी स्टेट ओशन सर्कुलेशन एक्सप्लोरर ) यूरोपीय अन्तरिक्ष एजेंसी द्वारा गुरुत्वाकर्षण का अध्ययन करने के लिए भेजा गया उपग्रह था। इसे वर्ष 2009 में प्रक्षेपित किया गया था। आकर्षक दिखने के कारण इसे फ़रारी ऑफ़ स्पेस (अंतरिक्ष की फ़रारी) भी कहा जाता था। नवम्बर २०१३ में अनियंत्रित होकर यह पृथ्वी के वायुमण्डल में प्रवेश कर गया।
तूफ़ान हैयान
तूफ़ान हैयान() जिसे फ़िलीपीन्स में तूफ़ान योलान्डा के नाम से जाना जाता है, 195 मील प्रति घंटे की उच्चतम हवा गति के साथ अब तक का सबसे ताकतवर उष्णकटिबंधीय चक्रवात माना जा रहा है।
2013 में प्रशांत महासागर में आए पांचवे महाचक्रवात हैयान का जन्म 2 नवम्बर को पश्चिमी प्रशांत महासागर में स्थित पोनपे के पूर्व-दक्षिणपूर्व में एक कम दबाव के क्षेत्र के रूप में हुआ। आम तौर पर पश्चिम की ओर बढ़ रहे इस उपद्रव का विकास तेज़ी से हुआ और अगले दिन के सवेरे तक यह एक उष्णकटिबंधीय अवदाब बन गया।  सोमवार को हैयान के वियतनाम पहुंचा जिसे देखते हुए 6 लाख लोगों को सुरक्षित जगह विस्थापित कर दिया गया। चीन में हाई अलर्ट जारी कर दिया गया है और सैकड़ों उड़ानें भी रद्द कर दी गई हैं।
तूफ़ान ने फ़िलीपीन्स, विशेष कर समर द्वीप और लेटे में भारी तबाही मचाई। फ़िलीपीन्स के शहर टैक्लोबैन में कम से कम 10,000 लोगों के मारे जाने की आशंका है। वियतनाम में हैयान से भूस्खलन की घटनाएं हुई हैं। हालांकि किसी भी तरह के जानमाल के नुकसान की खबरें नहीं आई हैं।
विजय कृष्ण आचार्य
विजय कृष्णा आचार्य, हिंदी चलचित्र निर्देशक, गीतकार, संवाद लेखक एवं पटकथा लेखक हैं। इनका दूसरा नाम विक्टर भी है। विजय कृष्णा आचार्य आइफा पुरस्कार 2007 में तकनीकी श्रेणी में धूम फ़िल्म में सर्वश्रेष्ट पटकथा के लिए लिए नामित हुए थे। "टशन" फ़िल्म इनकी द्वारा निर्देशित पहली फ़िल्म थी।
बाबू बजरंगी
बाबू भाई पटेल, उर्फ़ बाबू बजरंगी, वीएचपी नेता और बजरंग दल के गुजरात-विंग के नेता हैं। 28 फ़रवरी 2002 को जब नरोदा पाटिया इलाके को घेर कर 97 लोगों की हत्या कर दी गई थी, आरोप है कि भीड़ का नेतृत्व कोडनानी ने किया था और बाबू बजरंगी भी उसमें शामिल थे। नरोदा पाटिया दंगों के मामले में एक विशेष अदालत ने माया कोडनानी को 28 वर्ष की कैद और बाबू बजरंगी को आजीवन कारावास की सजा सुनाई गई थी।
एक इंटरव्यु मे उसने कहा की मुझे बोहत मजा आया
मटरू की बिजली का मंडोला
मटरू की बिजली का मंडोला विशाल भारद्वाज द्वारा निर्देशित हास्य हिन्दी फिल्म है। विशाल भारद्वाज इस फ़िल्म के संगीतकार, संवाद लेखक एवं कहानी लेखक भी हैं। इसके मुख्य कलाकार पंकज कपूर, शबाना आज़मी, इमरान खान, अनुष्का शर्मा, आर्य बब्बर हैं। इस फिल्म को 11 जनवरी 2013 को प्रदर्शित किया गया।
हैरी मंडोला (पंकज कपूर) अपने गांव वालों की जमीन चौधरी देवी (शबाना आज़मी) को बेचकर वहाँ बड़ी इंडस्ट्री खड़ी करना चाहता है। चौधराईन को मन्डोला की जायदाद का लालच है। उसकी बेटी बिजली (अनुष्का शर्मा) की शादी चौधरी देवी के बेटे बादल (आर्य) से तय है। बिजली मंडोला के ड्राइवर (मटरू) से प्यार करने लगती है। हैरी शराब पीकर हरिया बन जाता है और गाँव वालों का साथ देता है, वहीं मटरू माओ तुंग बनकर गाँव वालों की मदद करता है।
इमरान खान - मटरू अनुष्का शर्मा - बिजली मंडोला पंकज कपूर - हैरी मंडोला
विशाल भारद्वाज ने इस फ़िल्म का संगीत दिया है।
पहले इस फ़िल्म को सेंसर बोर्ड द्वारा "ए" प्रमाण पत्र दिया गया था परन्तु रेवाइज़िंग कमेटी से दोबारा अपील करने पर इसे यूए प्रमाण पत्र दिया गया।
कुलक
कुलक (रूसी : кула́к) , रूसी साम्राज्य, सोवियत रूस तथा आरम्भिक सोवियत संघ के समृद्ध भूपति थे। २०वीं शताब्दी के आरम्भिक दिनों के मार्क्सवाद-लेनिनवाद के राजनीतिक सिद्धान्त के अनुसार कुलक, गरीब किसानों के 'वर्ग शत्रु' (class enemies) थे। रूसी सरकार ने कुलकों के खेतों को हिंसा के द्वारा छीन लिया और उन लोगों को जान से मार दिया गया जिन्होने विरोध किया। बहुत से कुलकों को 'श्रम शिविरों' (labor camps) में भेज दिया गया।